Bodø stasjon

Bodø stasjon (pitesamisk: Buvvda, lulesamisk: Bådåddjo) er Nordlandsbanens nordlige endestasjon, 728,75 km fra Trondheim S. Den ble tatt i bruk 1. desember 1961 da Nordlandsbanen var ferdigbygd, offisiell åpning var 7. juni 1962. Stasjonen er Norges syvende nordligste jernbanestasjon, bare slått av de seks stasjonene på Ofotbanen. Tar man også med stoppesteder uten stasjonstatus er den nummer ni, ettersom Valnesfjord og Tverlandet holdeplasser på strekningen Fauske-Bodø begge ligger lengre nord.

Stasjonen ligger drøye 400 meter øst for Bodø sentrum, og ligger ved krysset mellom Jernbaneveien, Bankgata og Sjøgata. Stasjonen betjenes av fjerntrafikk til Trondheim, regionaltrafikk til Mo i Rana og Mosjøen, og lokaltrafikk til Fauske og Rognan. Bodø godsterminal er del av anlegget.

 Historie 
 Åpningen 
Byggingen av jernbanen til Bodø ble vedtatt allerede i 1923, men grunnet andre verdenskrig og manglende økonomi ble ikke linjen bygd ferdig før på 60-tallet.

Stasjonen ble åpnet for godstrafikk i desember 1961, mens første persontog gikk til Bodø 1. februar året etter. Hendelsen beskrives i Aftenposten med overskriften «Første persontog til og fra Bodø i dag – neger var med». Den offisielle åpningen med kong Olav V var imidlertid ikke før 7. juni.

Det går dagtog og nattog til Trondheim med Di 4 lokomotiv mens det på lokaltrafikk til Fauske og Rognan benyttes NSB type 93.

 Ulykker 
Det har skjedd flere ulykker hvor godstog har kjørt inn i endebutten på stasjonen, deriblant i september 2003 da et godstog med fiberoptisk kabel fra Nexans på Rognan kjørte inn i endebutten på spor 3 i en fart på 51 km/t.

 Stasjonsbygningen 
Selve stasjonsbygningen er et teglhus bygd til ferdigstillelsen av Nordlandsbanen i 1960, og er plassert 400 meter øst for torget, i bydelen Rønvika. Bygget er tegnet av NSB Arkitektkontor, ved arkitekt Arvid Sundby. Bygget ble fredet til 50-årsjubileet, i 2012, selv om området først ble midlertidig fredet to år tidligere. Stasjonen er blitt et symbol på byen, og det som kalles byens "endelige tilknytning til et nasjonalt transportverk.

 Linjer og ruter 

 Fjerntrafikk 
Se også Nordlandsbanen og Nordlandsbanen minutt for minutt.

Det går fjerntrafikk mellom Bodø og Trondheim to ganger i døgnet, ett dagtog og ett nattog. Reisetiden varierer noe, der dagtogene tar rundt 9 timer og 50 minutter, mens nattogenes reisetid er cirka 20 minutter kortere, siden de stopper på færre stasjoner.

 Regionaltrafikk 
Daglig går det to regionaltog mellom Bodø og Mosjøen stasjon begge veier, i tillegg til fjerntrafikkens to daglige avganger. Denne togturen tar rundt 3 timer og 50 minutt, noe som er mellom 15 og 30 minutts kortere reisetid enn fjertrafikktogene.

 Lokaltrafikk 

Lokaltrafikken mellom Bodø og Fauske og Rognan, populært kalt Saltenpendelen,Søk på "Saltenpendelen" ga over 2 1000 treff på Google 2. januar 2013 består av åtte daglige avganger ut fra Bodø og til nabobyene Fauske og Rognan, hvorav halvparten stopper på Fauske stasjon. Ruten, under navnet Saltenpendelen, går fra Bodø stasjon, til bydelen Mørkved i Ytre by, tettstedet Tverlandet, tettstedet i bygda Valnesfjord også til Fauske og Rognan stasjon.


 Referanser 

 Litteratur 



 Eksterne lenker 



Kategori:Jernbanestasjoner på Nordlandsbanen
Kategori:Byggverk i Bodø
Kategori:Transport i Bodø
Kategori:Jernbanestasjoner i Nordland
Kategori:Godsterminaler i Norge
Kategori:Jernbanestasjoner åpnet i 1962
Kategori:1962 i Norge
Kategori:Kulturminner i Bodø
Kategori:Havneterminaler i Norge
Kategori:Nordlands samferdselshistorie
Kategori:Arvid Sundby